बोलीं- डिबेट का चैलेंज एक्सेप्ट, लेकिन अमृतपाल ने फिल्म अदाकार कह कर दिया रिजेक्ट
Punjab Amritsar Police Station Ajnala Violence पंजाब में अजनाला पुलिस थाने पर खालिस्तान समर्थकों के हमने में बॉलीवुड एक्टर कंगना रनोट की एंट्री हो गई है।
पंजाब में अजनाला पुलिस थाने पर खालिस्तान समर्थकों के हमने में बॉलीवुड एक्टर कंगना रनोट की एंट्री हो गई है। कंगना ने सोशल मीडिया के जरिए पंजाब को टारगेट किया है। इसके साथ ही अमृतपाल सिंह की खालिस्तान को लेकर डिबेट चैलेंज को भी एक्सेप्ट कर लिया है। लेकिन शाम होते-होते अमृतपाल ने कंगना को इस डिबेट के लिए अनफिट बता दिया है।
अमृतपाल ने कंगना के ऑफर को यह कह कर रिजेक्ट किया है कि सिखों के भविष्य के साथ जुड़े सवालों को कोमल कलाओं वालों से नहीं सुलझाया जा सकता।कंगना ने अमृतपाल सिंह का चैलेंज एक्सेप्ट करते हुए लिखा है- अमृत ​​पाल ने देश को खुली चुनौती दी है कि अगर कोई उनके साथ बौद्धिक चर्चा करने को तैयार है तो वह खालिस्तान की मांग को जायज ठहरा सकता है। मैं हैरान हूं कि किसी ने उसके इस चैलेंज को एक्सेप्ट नहीं किया। अगर मुझे खालिस्तानियों ने पीटा/हमला नहीं किया या गोली नहीं मारी तो मैं तैयार हूं।
अमृतपाल का कंगना को जवाब
अमृतपाल सिंह ने कंगना को जवाब देते हुए कहा है कि सिखों की चल रही नस्लकुशी और आजादी जैसे बेहद गंभीर मसलों पर बातचीत के लिए हमने न्यौता दे रखा है। जिस पर गंभीर चर्चा की हम आस करते हैं। अगर 1947 में सिख नेताओं के साथ नहरू व वल्लभाई पटेल की जगह मधूबाला या नर्गिस ने वादे किए होते तो अब कंगना रनोट कर सकती थी।
असल में सिखों के भविष्य के साथ जुउ़े सवालों को फिल्म कलाकार, नाच और कोमल कला वालों से नहीं, बल्कि नहरू-गांधी-पटेल के वारिसों के साथ मिलना बनता है।
दो साल पहले बताए थे पंजाब के हालात
वहीं दूसरी तरफ पंजाब के हालातों पर कंगना ने लिखा- पंजाब में जो आज हो रहा है, वह मैने 2 साल पहले बता दिया था। मेरे खिलाफ कई केस दर्ज किए गए। अरेस्ट वारंट भी जारी हुए। मेरी कार पर पंजाब में अटैक किया गया, लेकिन वही हुआ जो मैने कहा था। अब समय आ गया है कि नॉन खालिस्तानी सिखों को अपनी स्थिति और मंशा क्लियर करनी चाहिए।
कंगना रनोट की सोशल मीडिया पोस्ट...
खालिस्तान समर्थक अमृतपाल की अगुआई में हुआ हमला
अमृतसर जिले के अजनाला थाने में 23 फरवरी को बंदूक-तलवारों से लैस खालिस्तान समर्थकों ने हमला कर दिया। ये वारिस पंजाब दे संगठन के मुखी भाई अमृतपाल सिंह के समर्थक थे। अमृतपाल खुद भी वहां पहुंचा। ये लोग अमृतपाल के करीबी साथी लवप्रीत सिंह तूफान को छुड़ाने की मांग को लेकर वहां पहुंचे थे।
इस दौरान पुलिस ने बैरिकेड लगाकर उन्हें रोक दिया। हालांकि बाद में अमृतपाल श्री गुरू ग्रंथ साहिब की पालकी लेकर वहां पहुंच गया। जिसे देखकर पुलिस पीछे हट गई। इसका फायदा उठा खालिस्तान समर्थकों ने पुलिस वालों को पीटा और थाने के अंदर घुस गए।
पढ़िए.. कंगना पर केस, वारंट और कार अटैक का मामला
कंगना रनोट ने 2 साल पहले दिल्ली बॉर्डर पर चल रहे किसान आंदोलन को लेकर तल्ख टिप्पणियां की थी। इसमें कंगना ने बुजुर्ग महिला को 100-100 रुपए लेकर धरने में शामिल होने वाली औरत कहा था। बठिंडा के गांव बहादुरगढ़ जंडिया की रहने वाली 87 वर्षीय महिला किसान महिंदर कौर को लेकर कंगना ने यह ट्वीट किया था। जिसके बाद महिंदर कौर ने बठिंडा कोर्ट में मानहानि का केस कर दिया। इस मामले में कंगना रनोट के खिलाफ बठिंडा कोर्ट से वारंट जारी हुआ।
इसके बाद कंगना रनोट शिमला से कीरतपुर साहिब के जरिए चंडीगढ़ जा रही थी। पंजाब-हिमाचल बॉर्डर पर किसानों ने उन्हें घेर लिया। उन्होंने कंगना से किसान आंदोलन पर की टिप्पणियों के लिए माफी मांगने को कहा। काफी देर बाद पुलिस मुश्किल से कंगना को वहां से निकालकर ले गई। किसानों ने कहा कि कंगना ने माफी मांगी।
पंजाब पुलिस के थाने पर हमले से जुड़ी खबरें पढ़ें
अमृतसर में कट्‌टरपंथी अमृतपाल समर्थकों का थाने पर हमला:बंदूकें-तलवार लेकर घुसे, दबाव में पुलिस आरोपी की रिहाई को तैयार
पुलिस ने उग्र भीड़ को रोकने के लिए बैरीकेड लगाए थे, लेकिन ये उन्हें तोड़कर अंदर घुस गए। झड़प में 6 पुलिसकर्मी घायल हो गए। अमृतपाल सिंह ने कहा- पुलिस कर्मियों के घायल होने की झूठी खबर फैलाई जा रही है। सच तो यह है कि वह गिरने के बाद घायल हुए। हमारे 10-12 लोगों को चोटें आई हैं। उसने चेतावनी दी कि 24 घंटे के भीतर तूफान सिंह को रिहा कर दिया जाए (पूरी खबर पढ़ें)
थाने पर हमला, पंजाब पुलिस पीछे क्यों हटी:खालिस्तान समर्थक अमृतपाल श्रीगुरु ग्रंथ साहिब लाया, तलवारें-बंदूकें भी थीं इसलिए एक्शन नहीं लिया
हमलावर तलवार और बंदूकें साथ लाए थे। उनके पास श्री गुरुग्रंथ साहिब की पवित्र बीड़ भी थी। ऐसे में जवान पीछे हट गए। टीवी चैनल को दिए बयान में रंधावा ने एक्शन ना लेने की यही वजह बताई है (पूरी खबर पढ़ें)